દરમિયાન ખેલાડીઓના જણાવ્યા મુજબ રેસકોર્સના ગ્રાઉન્ડની બનાવટ સીધી રકાબીની જેમ હોવાથી પાણી ભરાવાની સમસ્યા સર્જાય છે. આ ઉપરાંત ટયુબલેવલથી લેવલિંગ પણ કરવામાં આવ્યું ન હોય સમસ્યા મોઢું ફાડી રહી છે. રાજકોટમાં ટેનિસ, હોકી, ઈનડોર, ક્રિકેટ સહિતના ગ્રાઉન્ડ પાછળ તંત્ર દ્વારા કરોડો રૂપિયાની ફાળવણી કરવામાં આવે છે પરંતુ ફૂટબોલ ગ્રાઉન્ડ સાથે ઓરમાયું વર્તન દાખવવામાં આવતું હોય તેવી રીતે અહીં સુવિધા આપવામાં મનપા વામણી પૂરવાર થઈ રહી છે.